
VABIMO VAS NA


25. LETNE ŠPORTNE IGRE SDS,

ki bodo 

v soboto, 6. junija 2026,

v Športnem parku Ruše

Zbor tekmovalcev je na terasi bazena.


Prijave tekmovalcev: od 9. do 9. 45 ure.
Pričetek tekmovanj: ob 10. uri.
Podelitev pokalov: predvidoma ob 14.30 uri.


Želimo si, da se iger udeleži tudi  čim več navijačev, da bo vzdušje še prijetnejše. Poskrbeli smo za animacijski program  za najmlajše in program za družine.
Supaj bomo navijali in uživali v dobri družbi, dobri hrani in ob dobri glasbi.





Veselim se srečanja z vami,


Mag. Borut Dolanc,
Generalni sekretar SDS







Tekmovalne discipline:

· mali nogomet,   
· košarka, 
· odbojka na mivki, 
· namizni tenis, 
· tenis, 
· tek, 
· šah, 
· plavanje.  

Dodatni animacijski program: 

· lokostrelstvo 
· pohod  
· keglanje

Priznanja: 
Prvi trije v ekipnih športih prejmejo pokale, v posameznih kategorijah pa medalje. Zmagovalna regija prejme veliki pokal – najuspešnejša regija na 25. letnih športnih igrah SDS.

Tekmovalci zjutraj ob registraciji prejmejo malico.

Priporočamo, da predstavnik znotraj regije zadolžijo osebo (vodjo prijav in ekipe), ki bo odgovorna za sestavo ekip, ter bo prijave posredovala na mejl gaspr.predalic@sds.si oziroma na  Glavno tajništvo. Vodja prijav oziroma vodja ekipe bo na samem mestu športnih iger ekipe prijavil, prejel bone za hrano ter vse potrebne informacije o tekmovanju. 


PRIJAVE pošljite najkasneje do četrtka, 4. junija 2026.

E- pošta: gaspr.predalic@sds.si ali na naslov 
Tajništvo SDS, Trstenjakova 8, 1000 Ljubljana.

Razpis najdete tudi na www.sds.si




TEKMOVALNE DISCIPLINE


MALI NOGOMET – EKIPNO
Ekipa lahko prijavi do 10 igralcev. Igra se po sistemu 4 + 1 (štirje igralci in en vratar). Tekmo morajo obvezno začeti vsaj štirje (4) igralci, od katerih je eden vratar. Posamezni igralec lahko nastopa le za eno ekipo.
Igralna površina je trava. Igranje je dovoljeno samo v športni obutvi brez čepov!
• Trajanje tekme: 2 x 10 minut (čisti čas).
• Polčas: 2 minuti odmora med polčasoma.
• Opomba: V primeru izenačenja v izločilnih bojih sledi izvajanje kazenskih strelov (3 serije).



KOŠARKA – EKIPNO 
Ekipa lahko prijavi do 5 igralcev. Igrajo trije (3) igralci. Tekmo morata obvezno začeti vsaj dva (2) igralca. Posamezni igralec lahko nastopa le za eno ekipo.
• Trajanje tekme: 10 minut čistega časa ali do 21 doseženih točk (kar nastopi prej).
• Polčas: igra se neprekinjeno z enim kratkim odmorom (do 30 sekund) po 5 minutah igre ali po dogovoru.
• Opomba: V primeru izenačenja sledi podaljšek – igra se do prve ekipe, ki doseže 2 točki več od nasprotnika.



ODBOJKA NA MIVKI - EKIPNO
Ekipa lahko prijavi do 10 igralcev obeh spolov (mešane ekipe). Igra 5 igralcev/igralk, pri čemer morata biti v ekipi na igrišču ves čas vsaj dva moška in vsaj dve ženski. Posamezni igralec lahko nastopa le za eno ekipo.
• Sistem igre: igra se 1 set do 21 točk, z razliko najmanj dveh točk.
• Polčas:  ekipe zamenjajo strani igrišča, ko ena ekipa doseže 11 točk.
• Opomba: V primeru velikega števila ekip se lahko igra skrajša na 15 točk.




ŠAH - EKIPNO
Ekipa lahko prijavi do 5 igralcev poljubnega spola. Igrajo štirje (4) igralci, pri čemer lahko ekipa igra tudi samo s tremi igralci (na prvih treh deskah). Posamezni igralec lahko nastopa le za eno ekipo.



TENIS – POSAMEZNO (ločeno moški in ženske)
Tekmovanje v ločeni moški in ženski kategoriji se izvede, če so v kategoriji prijavljeni/e najmanj tri/je (3) tekmovalci/ke. Če so prijavljene manj kot tri (3) tekmovalke, lahko te igrajo v moški kategoriji, če pa so prijavljeni manj kot trije (3) tekmovalci, pa ti v ženski kategoriji ne morejo igrati. V primeru, da je tako moških, kot žensk manj od tri (3), se igra v enotni kategoriji, če znaša njihovo skupno število vsaj tri (3).







NAMIZNI TENIS – POSAMEZNO (ločeno moški in ženske)
Tekmovanje bo potekalo v naslednjih kategorijah:
1. Moški posamezno (singl)
2. Ženske posamezno (singl)
3. Moške dvojice
4. Ženske dvojice
5. Mešane dvojice (mix dvojice)
Prijave bodo možne pred začetkom športnih iger ali po predhodnem dogovoru.
Sistem igranja (izločilni, vsak z vsakim) bo določen glede na število prijavljenih. Loparje in žoge lahko prinesete s seboj; nekaj opreme bo na voljo tudi na prizorišču.



TEK – POSAMEZNO (ločeno moški in ženske)
Deklice do 15 let	Dečki do 15 let
Ženske od 16 do 30 let	Moški od 16 do 30 let 
Ženske od 30 do 45 let	Moški od 31 do 45 let
Ženske od 46 do 60 let	Moški od 46 do 60 let
Ženske nad 60 let 	Moški nad 60 let



PLAVANJE – POSAMEZNO (ločeno moški in ženske)

Plavanje ni le šport, temveč način življenja, ki zahteva vztrajnost, natančnost in notranjo moč. Vsako tekmovanje predstavlja novo priložnost za osebni napredek, športno rast in dokazovanje talentov. Ponosni smo, da lahko na tokratnih letni športnih igrah organiziramo tudi tekmovanje v plavanu.


TEKMOVALNA PRAVILA

Točkovanje uvrstitev

Regija prejme točke za vsako uvrstitev njihove ekipe oziroma posameznika na eno od prvih osmih mest po naslednjem ključu:
	
	Ekipna tekmovanja
	Posamična tekmovanja

	1. mesto
	20 TOČK
	10 TOČK

	2. mesto
	14 TOČK
	7 TOČK

	3. mesto
	10 TOČK
	5 TOČK

	4. mesto
	6 TOČK
	3 TOČKE

	5.-8. mesto
	2 TOČKI
	1 TOČKA


EKIPNA TEKMOVANJA:	mali nogomet, košarka, odbojka in šah.
POSAMIČNA TEKMOVANJA:	namizni tenis , tenis, plavanje in kros.

Točkovanje udeležbe

Regija prejme točke za vsako sodelujočo ekipo in posameznika:

	ekipa
	4 TOČKE

	posameznik
	1 TOČKA



Negativne točke

Regija prejme negativne točke:

1. za ekipe in posameznike, ki so bile/i predhodno prijavljene/i na tekmovanje, pa na športne igre niso prišle/i:

	predhodno prijavljene ekipe
	-2 TOČKI

	predhodno prijavljeni posamezniki
	-1 TOČKA



2. za ekipe in posameznike, ki so na dan tekmovanja potrdile/i udeležbo na registraciji, potem pa na tekmovanju niso nastopile/i:
3. 
	ekipe – potrjena udeležba
	-6 TOČK

	posamezniki – potrjena udeležba
	-3 TOČKE

